text: দৈনিক জনকন্ঠ || ইমরান হাশমির সঙ্গে সম্পর্ক ছিলো বিবাহিত নারীর!
  ইমরান হাশমির সঙ্গে সম্পর্ক ছিলো বিবাহিত নারীর!
  অনলাইন ডেস্ক ॥ বলিউডে সাহসী অভিনেতাদের মধ্যে অন্যতম ইমরান হাশমি। 'মার্ডার' ছবিতে অভিনয় করে জনপ্রিয়তার তুঙ্গে উঠে যান তিনি।
  অন্তরঙ্গ দৃশ্যে ভরপুর এই ছবিতে তার বিপরীতে অভিনয় করেন মল্লিকা শেরওয়াত। তবে ২০০৪ সালের এ সিনেমার কাহিনির সঙ্গে রয়েছে হাশমির ব্যক্তিজীবনের বিশেষ মিল। সম্প্রতি এক সাক্ষাৎকারে এমনটাই জানালেন তিনি।
  এ ব্যাপারে ভারতীয় গণমাধ্যম ইন্ডিয়া টুডের বরাতে জানা যায়, একটি অনলাইনকে দেয়া সাক্ষাৎকারে ইমরান হাশমি বলেছেন, বিয়ের আগে বিবাহিত এক নারীর সঙ্গে আমার সম্পর্ক ছিলো। তবে সে যে বিবাহিত ছিলো প্রথমে তা জানতাম না। যখন তা জেনেছি তখনই সরে আসতে চেয়েছি, কিন্তু কোনো এক অদ্ভূত কারণে আমি সেখান থেকে বেরিয়ে আসতে পারিনি।
  ইমরান হাশমি আরও বলেন, এক সময় তার স্বামীর কাছে হাতে-নাতে ধরা পড়ে যাই। এমনকি তার সঙ্গে আমার হাতাহাতিও হয়েছিলো। এরপর আর কখনো পরকীয়ার নাম মুখেও আনিনি।
  উল্লেখ্য, ২০০৩ সালে 'ফুটপাত' সিনেমার মাধ্যমে বলিউডে প্রথম অভিষিক্ত হয়েছিলেন এ অভিনেতা। কিন্তু 'মার্ডার' ছবির কল্যাণে ক্যারিয়ারের শুরুতেই নামের পাশে 'সিরিয়াল কিসার' যুক্ত হয় তার। এই ছবিতে দেখা গেছে বিবাহিত এক নারীর সঙ্গে প্রেমের সম্পর্কে জড়িয়ে পড়েন তিনি।